**ອົງການຈັດຕັ້ງສາກົນເພື່ອການເຄື່ອນຍ້າຍຖິ່ນຖານ (IOM) ໄດ້ຈັດການເຝຶກອົບຮົມສ້າງຄວາມເຂັ້ມແຂງໃນຫົວຂໍ້ “ການສື່ສານ ແລະ ການເຄື່ອນຍ້າຍທີ່ປອດໄພ” ໃຫ້ແກ່ພະນັກງານສະມາຄົມແສງສະຫວ່າງ**

16-18 ສິງຫາ 2022, ແຂວງສະຫວັນນະເຂດ

ໃນວັນທີ 16-18 ສິງຫາ ທີ່ຜ່ານມາ, ອົງການຈັດຕັ້ງສາກົນເພື່ອການເຄື່ອນຍ້າຍຖິ່ນຖານ (IOM) ໄດ້ຈັດການເຝຶກອົບຮົມສ້າງຄວາມເຂັ້ມແຂງໃນຫົວຂໍ້ “ການສື່ສານ ແລະ ການເຄື່ອນຍ້າຍທີ່ປອດໄພ” ໃຫ້ແກ່ພະນັກງານສະມາຄົມແສງສະຫວ່າງ ທີ່ນະຄອນໄກສອນ ແຂວງສະຫວັນນະເຂດ.

ການເຝຶກອົບຮົມການສື່ສານ ແລະ ການເຄື່ອນຍ້າຍທີ່ປອດໄພໄດ້ຈັດເປັນໄລຍະເວລາ 3 ມື້ໃນລະຫວ່າງວັນທີ 16-18 ສິງຫາ 2022 ທີ່ຫ້ອງປະຊຸມຂອງສະມາຄົມແສງສະຫວ່າງ. ການເຝຶກອົບຮົມດັ່ງກ່າວໄດ້ຖືກຈັດຂຶ້ນໂດຍເປັນໜຶ່ງກິດຈະກຳຂອງໂຄງກາານຊ່ວຍເຫຼືອແຮງງານເຄື່ອນຍ້າຍ ແລະ ໄວໜຸ່ມໃນການຕັ້ງຖິ່ນຖານແຂວງສະຫວັນນະເຂດ ແລະ ແຂວງຈຳປາສັກ ພາຍໃຕ້ໂຄງການ United Nations Joint Program (UNJP).

ການເຝຶກອົບຮົມດັ່ງກ່າວມີຈຸດປະສົງເພື່ອເສີມສ້າງຄວາມອາດສາມາດໃນວຽກງານການສື່ສານ ແລະ ການເຄື່ອນຍ້າຍທີ່ປອດໄພ ທີ່ປະກອບດ້ວຍການຖ່າຍຮູບ, ການສ້າງເນື້ອຫາ, ແລະ ການອອກແບບກາຟຟິກ ເຊິ່ງກິດຈະກຳເຝຶກອົບຮົມນີ້ເປັນໜຶ່ງໃນບັນດາກິດຈະກຳເສີມສ້າງຄວາມອາດສາມາດຂອງໜ່ວຍງານແຮງງານເຄື່ອນຍ້າຍ ແລະ ການມີສ່ວນຮ່ວມຂອງສັງຄົມ ຂອງອົງການຈັດຕັ້ງສາກົນເພື່ອການເຄື່ອນຍ້າຍຖິ່ນຖານ ໃນການສະໜັບສະໜູນເຮັດການເຝຶກອົບຮົມສ້າງຄວາມອາດສາມາດໃຫ້ແກ່ພະນັກງານຂອງຄູ່ຮ່ວມພັດທະນາ ແນ່ໃສ່ເພື່ອບັນລຸເປົ້າໝາຍຮ່ວມກັນໃນການຈັດຕັ້ງປະຕິບັດວຽກງານຮ່ວມກັນ.

ການເຝຶກອົບຮົມໄດ້ດຳເນີນໄປຢ່າງປະສົບຜົນສຳເລັດ. ບັນດາຜູ້ເຂົ້າຮ່ວມໃນການເຝຶກອົບຮົມໄດ້ພັດທະນາທັກສະ ແລະ ຄວາມຮູ້ພື້ນຖານຂອງການສື່ສານ ແລະ ການເຄື່ອນຍ້າຍທີ່ປອດໄພໂດຍການນຳໃຊ້ກົດຕ່າງໆຂອງການໃຊ້ກ້ອງ ແລະ ແອັບພິເຄຊັນສຳລັບການອອກແບບກາຟຟິກສຳລັບຮູບ ແລະ ວີດີໂອ ເຊິ່ງເປັນສິ່ງທີ່ເປັນປະໂຫຍດຕໍ່ການສົ່ງເສີມພາບລັກຂອງອົງການພວກເຂົາຜ່ານຊ່ອງທາງສື່ສັງຄົມອອນລາຍ. ນອກຈາກນີ້, ຄວາມຮູ້ດ້ານການເຄື່ອນຍ້າຍທີ່ປອດໄພໄດ້ມີບົດບາດຕໍ່ຄວາມອາດສາມາດຂອງພະນັກງານຂອງສະມາຄົມແສງສະຫວ່າງເທົ່ານັ້ນ

ແຕ່ຍັງເປັນປະໂຫຍດຕໍ່ຜູ້ອົບພະຍົບພາຍໃຕ້ໂຄງການເຝືກອົບຮົມຂອງການພັດທະນາທັກສະຕ່າງໆອີກດ້ວຍ.

\*\*\*

*ສຳລັບຂໍ້ມູນເພີ່ມເຕີມສາມາດຕິດຕໍ່: ທ່ານ ນາງ ຊາຣີນ ທູລາດາຣ, ຫົວໜ້າຫ້ອງການ ອົງການຈັດຕັ້ງສາກົນເພື່ອການຄ້າຍຍ້າຍຖິ່ນຖານ ປະຈຳ ສປປ ລາວ ທີ່ Shtuladhar@iom.int*